83. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 62330 της 23 Αυγ./2 Σεπτ. 1978 (ΦΕΚ Β' 753) Περί ορισμού ειδικών τυπικών προσόντων διορισμού εις τον εισαγωγικόν βαθμόν (9ον) των θέσεων του Κλάδου ΑΡ1 Διοικητικού-Λογιστικού της Ανωτάτης Γεωπονικής Σχολής Αθηνών. Έχοντες υπ’όψει: 1.Τας διατάξεις του άρθρ. 27 (παρ. 2) του Π.Δ. 611/1977 «περί κωδικοποιήσεως εις ενιαίον κείμενον υπό τίτλον «Υπαλληλικός Κώδιξ», των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.», και 2.Την απόφασιν της Συνελεύσεως των Καθηγητών (συνεδρία 26.5.1978) της Ανωτάτης Γεωπονικής Σχολής Αθηνών, αποφασίζομεν: Ως ειδικά τυπικά προσόντα διορισμού εις τον εισαγωγικόν βαθμόν (9ον) των θέσεων του Κλάδου ΑΡ1 Διοικητικού-Λογιστικού της Ανωτάτης Γεωπονικής Σχολής Αθηνών, του προβλεπομένου υπό του άρθρ. 3 του Π.Δ. 92/1978 (ΦΕΚ 19, Α'), ορίζονται:Πτυχίον Γραμματέων ή πτυχίον κατευθύνσεως Λογιστηρίου Ανωτέρων ανεγνωρισμένων Σχολών της ημεδαπής ή πτυχίον αντιστοίχου ειδικότητος ισοτίμου Σχολής της ημεδαπής. Η παρούσα δημοσιευθήτω δια της Εφημερίδος της Κυβερνήσεως. 